《谢韩菊山道院诗》
宋代·叶茵

正传国子先生印，远访松陵隐士庐。
二十四篇风月句，几千万卷圣贤书。
地偏自觉因人重，日涉从教与世疏。
已戒园丁多种菊，重来对菊脍鲈鱼。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。